**МОДЕЛ УГОВОРА**

|  |
| --- |
| **КОРИСНИК УСЛУГЕ:** |
| /Назив здравствене установе/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |
| Матични број: \_\_\_\_\_\_\_\_\_\_\_\_\_\_\_\_\_ |
| ПИБ: \_\_\_\_\_\_\_\_\_\_\_\_\_\_\_\_ |
| Број рачуна: \_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_ (Управе за трезор/банке)  (у даљем тексту: Корисник услуга) |

|  |
| --- |
| **ИЗВРШИЛАЦ:** |
| **Т&M Group Solutions d.o.o., са седиштем у Београду** ул. Коче Поповића бр. 9, које заступа директор Дане Шијан, као представник групе привредних субјеката: Time partner d.o.o., Coopservice BMK d.o.o. и B.M.K. d.o.o., са подизвођачима Goodhouse d.o.o., Tolmak d.o.o., Džolin d.o.o., AVB Team d.o.o. и Visan zavod za dezinfekciju, dezinsekciju i deratizaciju |
| Матични број: 21798029 |
| ПИБ: 113080389 |
| (у даљем тексту: (Извршилац) |

Дана \_\_.\_\_.\_\_\_\_. године закључују

**УГОВОР БР. \_\_\_\_\_\_\_\_**

**О ПРУЖАЊУ УСЛУГЕ ОДРЖАВАЊЕ ХИГИЈЕНЕ**

**УГОВОРНЕ СТРАНЕ САГЛАСНО КОНСТАТУЈУ:**

* да је Наручилац, Републички фонд за здравствено осигурање (у даљем тексту: Наручилац), спровео отворени поступак централизоване јавне набавке услуге одржавања хигијене, ЈН број 404-1-215/23-86, са циљем закључивања Оквирног споразума (у даљем тексту: Споразум) са једним извршиоцем за период од 12 месеци у свему у складу са Законом о јавним набавкама („Службени гласник РС“, бр. 91/19), (у име и за рачун здравствених установа наведених у Прилогу 3 Оквирног споразума),
* да је Наручилац закључио Оквирни споразум са привредним друштвом Т&M Group Solutions d.o.o., ул. Коче Поповића бр. 9, Београд, као представником следеће групе привредних субјеката: Т&M Group Solutions d.o.o., ул. Коче Поповића бр. 9, Београд, Time partner d.o.o., ул. Растка Петровића 43, Београд, Coopservice BMK d.o.o., ул. Светосавска 9, Стара Пазова и B.M.K. d.o.o., ул. Светосавска 9, Стара Пазова са подизвођачима: Goodhouse d.o.o., МилутинаМиланковића 132, Београд, Tolmak d.o.o., ул. Јурија Гагарина 187, Београд, Džolin d.o.o., ул. Владимира Гортана 24, Београд, AVB Team d.o.o., ул. Народних хероја 43, Београд и Visan zavod za dezinfekciju, dezinsekciju i deratizaciju, ул. Јернеја Копитара бб, Београд, на основу Одлуке о закључењу оквирног споразума бр. 404.01-93/2023-12 од 24.11.2023. године,
* да се овај уговор о јавној набавци закључује у складу са Оквирним споразумом бр. 404.01-93/2023-13 од 05.12.2023. године, (у даљем тексту: Оквирни споразум);
* да се на сва питања која нису уређена овим уговором, примењују одредбе Оквирног споразума;
* да су Извршилац и Корисник услуга дужни да поштују одредбе Оквирног споразума.

**ПРЕДМЕТ УГОВОРА**

**Члан 1.**

Предмет овог Уговора је пружање услуге одржавања хигијене у складу са потребама Корисника услуге, у свему према Оквирном споразуму (Прилог 1) који чини саставни део овог Уговора.

Услуга из става 1. овог члана подразумева свакодневно, недељно, месечно и периодично одржавање хигијене у објектима Корисника услуге, у складу са динамиком чишћења под условима и на начин ближе одређен Техничком спецификацијом и интервентно чишћење (интервенција) по потреби, по позиву Корисника услуге.

Интервентно чишћење (интервенција) подразумева услугу чишћења која се извршава по потреби, по позиву Корисника услуге, без одлагања, ради заштите живота и здравља људи и њихове сигурности, у циљу успостављања санитарних услова које објекат/део објекта мора испуњавати. Интервентно чишћење (интервенција) подразумева време које протекне од тренутка отпочињања интервенције до тренутка успостављања санитарних услова које објекат/део објекта мора испуњавати.

**УГОВОРЕНА ВРЕДНОСТ**

**Члан 2.**

Укупна вредност овог Уговора износи \_\_\_\_\_\_\_\_\_\_\_\_\_\_\_\_ динара без ПДВ-а.

Јединична цена услуге (цена за један месец по једном извршиоцу услуге) је цена из Понуде Извршиоца бр. 01-189/2023 од 04.11.2023. године која је саставни део Оквирног споразума, и обухвата све трошкове које Извршилац има приликом пружања услуге која је предмет овог Уговора.

Цена која се фактурише обрачунава се са одговарајућом стопом ПДВ-а у складу са Законом о ПДВ-у („Сл. гласник РС“, број 84/2004.... 138/2022).

**УСЛОВИ И РОК ПЛАЋАЊА**

**Члан 3.**

Наручилац (РФЗО) врши Плаћање у име и за рачун здравствених установа, по уговореној јединичној цени из тачке 6.1 Оквирног споразума, уплатом на текући рачун Извршиоца наведен у електронској фактури, за све извршене услуге у претходном месецу, најкасније у року од 45 од дана пријема електронске фактуре, односно од дана регистровања електронске фактуре у систему електронских фактура, када се сматра да је Наручилац примио електронску фактуру, а по извршеној контроли.

Извршилац је у обавези да региструје електронску фактуру према здравственој установи у систему електронских фактура, у року од 10 (десет) дана од датума промета. Приликом регистрације електронске фактуре Извршилац уноси податак о Републиком фонду као носиоцу јавне набавке ЈБКЈС - 95000 у поље које је предвиђено стандардом електронског фактурисања.

Извршилац је дужан да, приликом издавања фактуре, поступи у складу са   позитивноправним прописима који регулишу област електронског фактурисања.

Електронска фактура гласи и издаје се појединачно за Корисника услуге, а обавезану пратећу докиментацију уз сваку појединачну фактуру чини **Записник о квалитативном и квантитативном пријему услуга** пружених у том месецу, потписан од стране овлашћених лица уговорних страна.

Уколико током периода важења Оквирног споразума и појединачних уговора, дође до повећања минималне цене рада у Републици Србији, Извршилац може да достави захтев за промену нето цене рада, а највише за онолико процената за колико је повећана минимална цена рада у Републици Србији. Наручилац ће о захтеву за промену цене одлучити у року од 10 дана од дана пријема захтева. Наручилац задржава право да захтев Извршиоца не прихвати. Уколико Наручилац из било ког разлога не прихвати захтев за повећање цене, Извршилац може писменим путем тражити раскид овог Уговора, с тим да је отказни рок 90 дана од дана пријема писменог обавештења Извршиоца. Усклађивање дела уговорене цене не сматра се променом цене.

Обавезе преузете овим Уговором које доспевају у наредној буџетској години (2024) биће реализоване највише до износа средстава која ће за ову намену бити одобрена у тој буџетској години (2024), у супротном уговорне стране су сагласне да овај Уговор престаје да важи због немогућности преузимања и плаћања обавеза од стране Наручиоца.

**ПРАВА И ОБАВЕЗЕ УГОВОРНИХ СТРАНА**

**Члан 4.**

Корисник услуге је дужан да обезбеди да се услуга која је предмет овог Уговора набавља искључиво од Извршиоца у уговореним роковима, под уговореним условима и на уговорен начин.

Корисник услуге је дужан да благовремено обавештава Извршиоца о чињеницама које су од значаја за извршење овог Уговора.

Наручилац (РФЗО), у име и за рачун Корисника услуге врши плаћање Извршиоцу за пружене услуге.

Корисник услуге се обавезује да одреди лице задужено за сталне консултације са Извршиоцем, дневну, недељну и месечну контролу квалитета пружене услуге, надзор над извршењем уговора, ради праћења испуњења уговорних обавеза, периодичну оцену квалитета пружених услуга и да податке о том лицу писменим путем достави Извршиоцу.

Лице овлашћено за праћење/контролисање/надзор у име Корисника услуге, може издавати посебна упутства и налоге непосредним извршиоцима у вези са извршењем услуге, с тим да о томе одмах обавести Извршиоца.

Лице из става 5. овог члана има право да усменим и/или писменим путем захтева од Извршиоца замену непосредног извршиоца услуге у случају неквалитетног пружања услуге од стране тог непосредног извршиоца с тим да такав захтев и писмено образложи.

Уколико Корисник услуге примети неправилност у пружању услуге дужан је да о томе одмах обавести Извршиоца, а потом своје обавештење и писмено образложи.

Корисник услуге утврђује распоред рада и сменски распоред у складу са својим потребама у оквиру предвиђеног минималног броја непосредних извршилаца и задржава право да у току периода трајања уговора врши измене распореда рада, сменског распореда и броја непосредно ангажованих извршилаца по сменама.

Корисник услуге (лице из става 5. овог члана) има право на рекламацију (захтев за отклањање недостатака) уколико Извршилац не пружа услугу одржавања хигијене у складу са динамиком одржавања (чишћења) и/или не користи опрему/средства за одржавање хигијене/средства за рад/потрошни материјал и/или услугу врши са мањим бројем непосредних извршилаца од броја извршилаца прописаних Техничком спецификацијом. У случају рекламације, Корисник услуге (лице става 5. овог члана) је дужан да писменим путем (писмене рекламација) обавести Извршиоца о уоченим недостацима са захтевом за поновно извршење услуге. Извршилац је дужан да уочене недостатке отклони у року који не може бити дужи од 24 часа од сата од сата пријема писмене рекламације.

Корисник услуге се обавезује да непосредним извршиоцима услуге стави на располагање одговарајућепросторије неопходне за обављање њиховог посла, које испуњавају хигијенско - техничке услове.

**Члан 5.**

Извршилац се обавезује да на писмени позив Корисника услуге закључи уговор о јавној набавци у складу са оквирним споразумом.

Извршилац се обавезује да извршава уговорне обавезе према условима, захтевима и на начин прописан Техничком спецификацијом, у складу са динамиком (чишћења), опремом, средствима за одржавање хигијене, средствима за рад, употребом потрошног материјала и минималним бројем захтеваних непосредних извршилаца, у свему у складу са захтевима Корисника услуге и у складу са позитивноправним прописима који регулишу област из које је предмет овог Уговора, подзаконским актима, техничким прописима и стандардима на које се ти прописи позивају, актима здравствених установа, правилима струке и Оквирним споразумом, као и да примењује прописане мере у циљу осигурања безбедности и здравља на раду и обезбеђења сигурности људи и имовине, уважавајући правила струке, професионално и савесно.

Извршилац је дужан да се одазове на интервентно чишћење (интервенција) и отпочне интервенцију одмах, а најкасније у року од 6 (шест) сати од пријема позива Корисника услуге, електронском поштом. Изузетно, у случају хитности, позив се упућује телефоном, уз писмену потврду усменог позива електронском поштом у року од наредна 24 сата.

Извршилац је дужан да се у нарочито хитном случају одазове на интервентно чишћење (интервенција) и отпочине интервенције одмах, истога дана.

Извршилац је дужан да за све време периода трајања овог Уговора има ангажован минимално потребан број непосредних извршилаца за послове свакодневног, недељног, месечног и периодичног одржавања хигијене и да у оквиру минималног захтеваног броја одређује Структуру непосредних извршилаца у складу са потребама Корисника услуге.

Извршилац је дужан да обезбеди лична заштитна средства за све непосредне извршиоце и да примењује и врши контролу спровођења свих мере заштите на раду у складу са одредбама Закона о безбедности и здрављу на раду („Службени гласник РС“, бр.101/2005...113/2017 - други закони).

Извршилац је одговоран за евентуалне последице несрећног случаја које претрпе лица која је непосредно ангажовао.

Извршилац је дужан да обезбеди једнообразну одговарајућу униформу и обућу за сва лица која је непосредно ангажовао, а евентуално, по захтеву здравствене установе, дужан је да обезбеди коришћење идентификационих картица са видно истакнутим натписима са именом и презименом имаоца картица.

Извршилац је дужан да са пружањем уговорене услуге отпочне најкасније у року од 10 радних дана од дана закључења овог Уговора.

Извршилац се обавезује да за први месец пружања услуге, најкасније у року од 10 радних дана од дана закључења овог Уговора, лицу из члана 3. став 5. овог Уговора достави Списак извршилаца који ће бити непосредно ангажовани за извршење услуге. Списак извршилаца за преостали период пружања услуге, доставља се најкасније последњег радног дана у текућем месецу за наредни месец електронском поштом на адресу лица члана 3. став 5. овог Уговора. Уколико у току реализације уговора дође до промене непосредно ангажованих извршилаца, Извршилац је дужан да благовремено о томе обавести Корисника услуге.

Извршилац је дужан да обезбеди да непосредни извршиоци попуњавају образац Дневног извештаја о раду у складу са инструкцијама лица из члана 3. став 5. овог Уговора.

Извршилац је дужан да одреди лице одговорно за контролу пружања уговорене услуге, организацију рада и комуникацију са Корисником услуге и да податке о том лицу (санитарни техничар) достави Кориснику услуге.

Извршилац је дужан да благовремено, писменим путем, обавештава Корисника услуге о евентуалној промени адресе електронске поште и о свим чињеницама које би могле да знатно отежају или онемогуће извршење услуге.

Извршилац се обавезује да одреди најмање 5 (пет) санитарно еколошких инжењера који ће бити одговорни за организацију рада, контролу квалитета пружања уговорене услуге и комуникацију на нивоу свих здравствених установа (организатори посла). Уколико у току извршења овог Уговора дође до промена ових лица, Извршилац је дужан да благовремено о томе одмах обавести Корисника услуге и достави податке о новоангажованом лицу.

Извршилац је дужан да у извршењу услуге одржавања хигијене користи опрему и хемијска средстава ближе дефинисана Техничком спецификацијом.

Извршилац је дужан да надокнади штету коју приликом извршења уговорене услуге непосредно ангажовани извршиоци причине својом кривицом трећим лицима и стварима трећих лица.

Извршилац се обавезује да води Евиденционе листе чишћења и дезинфекције које сарже податке дефинисане Техничком спецификацијом, да води Евиденцију о присутности непосредно ангажованих извршилаца и да копије евиденционих листи доставља здравственој установи ради контроле и овере од стране лица овлашћеног из члана 3. став 5. овог Уговора на крају сваког месеца.

Извршилац (лице које он одреди) се обавезује да на крају сваког месеца, сачини Записник о квалитативном и квантитативном пријему услуга пружених у том месецу, који потписује лице из члана 3. став 5. овог Уговора чиме потврђује квалитативни и квантитативни пријему услуга.

Извршилац се обавезује да без одлагања писмено обавести Корисника услуге о било којој промени у вези са испуњеношћу услова из поступка јавне набавке, која наступи током периода овог уговора и да је документује на прописан начин.

Извршилац се обавезује да без одлагања, у писменој форми, обавести Корисника услуге о било којој промени података који су предмет регистрације у регистар привредних субјеката, судски регистар, професионални регистар или други одговарајући регистар која наступи током периода важења овог Уговора и да је документује.

Извршилац je дужан да благовремено изврши замену појединих непосредних извршилаца по захтеву Корисника услуге и да најкасније у року од 12 (дванаест) сати по пријему захтева, изврши адекватну замену и о томе обавести лице из члана 3. став 5. овог Уговора.

Извршилац je дужан да по захтеву Корисника услуге, благовремено изврши замену појединих непосредних извршилаца у случају годишњег одмора и других одсустава запослених код корисника услуге, и у случају повећања обима посла - у трајању од оквирно 35 радних дана у оквиру календарске године.

Извршилац je дужан да Кориснику услуге достави Списак непосредних извршилаца, копију санитарне књижице и по потреби копију доказа о извршеној вакцинацији, као и да за време трајања овог Уговора, а у случају замене непосредних извршилаца, исти благовремено ажурира.

Извршилац je дужан да, у случају потребно, за вршење појединих послова обезбеди ангажовање додатног броја непосредних извршилаца (чишћење неприступачних стаклених површина, заштита тврдих подова и сл.).

Извршилац je дужан да по захтеву Корисника услуге, изврши прерасподелу по сменама и организационим јединицама, о чему ће се Извршилац и Корисник услуге накнадно споразумети.

Извршилац je дужан да у току периода важења овог Уговора обавести Корисника услуге о свим околностима које је знао или морао знати, а које могу бити од значаја за извршење услуге која је предмет овог Уговора.

Извршилац је одговоран за штету коју би Корисник услуге претрпео уколико се у току пружања услуге установе недостаци који су последица грешке или погрешне процене Извршиоца.

*Извршилац je дужан да након извршеног плаћања, Кориснику услуге достави доказ и изјаву подизвођача да је извршио плаћање подизвођачу његових потраживања.*

Уговорне стране су сагласне да ниједна уговорна страна нема право да овај уговор или неко од својих права и обавеза из овог уговора пренесе/уступи трећем лицу.

**КЛАУЗУЛА ПОВЕРЉИВОСТИ**

**Члан 6.**

Извршилац се обавезује да поверљиве информације које је сазнао у вези са извршењем овог уговора неће користити у друге сврхе, осим за испуњење уговорних обавеза, као и да их неће открити трећем лицу, осим уколико је то неопходно за извршење предмета овог уговора, уз претходну сагласност Корисника услуге.

Обавеза из става 1. овог члана не односи се на информације које је Извршилац дужан да саопшти у складу са позитивноправним прописима.

У случају да дође до откривања поверљивих информација без претходне сагласности Корисника услуге, Извршилац је дужан да без одлагања о томе обавести Корисника услуге, а у случају да је Корисник услуге том приликом претрпео штету, Извршилац је дужан да је надокнади.

**КВАЛИТЕТ, КОНТРОЛА КВАЛИТЕТА**

**Члан 7.**

Услуга која је предмет овог Уговора ближе је дефинисан Техничком спецификацијом која је саставни део Оквирног споразума.

Извршилац гарантује квалитет пружања услуге у складу са позитивноправним прописима који регулишу област из које је предмет овог Уговора и правилима струке.

Уговорне стране су сагласне да Протоколом/Записником о начину и условима пружања услуге накнадно регулишу сва питања од значаја за квалитет и контролу квалитета пружања услуге (начин рада, бројеви телефона, е-маил адресе и други подаци који су од значаја за пружање услуге, подаци о овлашћеним лицима Извршиоца услуге и Корисника услуге који ће координирати реализацију појединачних уговора, начин обавештавања и комуницирања између овлашћених лица и друга питања).

Контролу квалитета пружања услуге врши стручна служба Корисника услуге. Стручна служба Корисника услуге врши дневну, недељну и месечну контролу. Лице из члана 3. став 5. овог Уговора може да врши контролу квалитета пружања услуге у било које време и без претходне најаве на месту пружања услуге.

Уколико Извршилац не пружа услугу у складу са захтевима Техничке спецификације односно у складу са динамиком одржавања (чишћења) и/или не користи опрему/средства за одржавање хигијене/средства за рад/потрошни материјал у/или услугу врши са мањи бројем непосредних извршилаца од броја извршилаца прописаних Техничком спецификацијом, Корисник услуге (лице из члана 3. став 5. овог Уговора) има право на рекламацију (захтев за отклањање недостатака).

Рок за поступање по рекламацији је 24 (двадесет четири) сата рачунајући од сата пријема писмене рекламације. Уколико Извршилац не поступи по рекламацији ни у року од 24 (двадесет четири) сата, рачунајући од сата пријема поновљене рекламације, лице из члана 3. став 5. овог Уговора може захтевати од Извршиоца, а Извршилац је дужан да изврши умањење фактуре за 10% од укупно уговорене месечне цене услуге. Уколико се и након писаног упозорења недостаци понављају, Корисник услуге може да обавести Наручиоца, који има право да поднесе на наплату средство финансијског обезбеђења у износу 10% вредности уговора у чијој реализацији је дошло до понављања повреде уговорних обавеза.

**НЕПРЕДВИЂЕНЕ ОКОЛНОСТИ/ВИША СИЛА**

**Члан 8.**

Уговорне стране могу бити ослобођене одговорности у одређеним случајевима који су наступили независно од њихове воље.

Уколико после закључења уговора наступе околности више силе које доведу до ометања или онемогућавања извршења обавеза дефинисаних овим Уговором, рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране код које је наступила околност више силе. Вишом силом могу се сматрати поплаве, транспортне несреће, земљотреси, пожари, политичка збивања (рат, нереди већег обима, штрајкови), императивне одлуке власти (забране промета увоза и извоза) други догађају који су законом утврђени као виша сила и друге непредвидиве, неочекиване и неотклоњиве околности које не зависе од воља уговорних страна.

У случају наступања околности из става 3. овог члана уговорна страна која захтева измену уговора дужна је да докаже основаност тог захтева. Уговорна страна код које је наступила околност више силе, дужна је да одмах, а најкасније у року од 24 (двадесетчетири) часа у писменој форми обавестити другу уговорну страну о наступању непредвиђених околности и доставити одговарајуће доказе.

Не може се тражити одлагање извршења појединачне уговорне обавезе због промењених околности/околности више силе које су настале после истека рока предвиђеног за извршење овог уговора.

**НАКНАДА ШТЕТЕ**

**Члан 9.**

Уговорне стране су сагласне да је Извршилац дужан да Кориснику услуге надокнади штету коју непосредно ангажована лица Извршиоца причине на имовини Корисника услуге својом кривицом или грубом непажњом, као и за штету коју непосредно ангажована лица Извршиоца причине трећим лицима у вези са вршењем услуге која је предмет овог Уговора.

У случају да је штета на имовини Корисника услуге настала услед више силе, случаја или радње Корисника услуге, односно лица која су у радном односу или другом односу са Корисником услуге, Извршилац за ту штету не одговара.

У случају када се не може утврдити чијом је кривицом предметна штета настала, одговорност и накнаду штете утврдиће надлежни суд.

Уговорне стране су сагласне да, у случају наступања штете која је последица неиспуњавања уговорних обавеза од стране Извршиоца и штете настале услед пропуста у раду непосредних извршилаца, а која за последицу има угрожавање угледа Корисника услуге, Извршилац је одговоран за штету коју је Корисник услуге у том случају претрпео и дужан је да је надокнади.

Уговорне стране су сагласне да у случају наступања штете из става 1. и 4. овог члана заједничка комисија утврди евентуалну одговорност Извршиоца, обим и висину штете, о чему ће се сачинити Записник.

**СПОРОВИ**

**Члан 10.**

Уговорне стране ће све евентуалне спорове који произилазе или су у вези са овим Уговора, решавати споразумно мирним путем. У супротном сагласне су да је надлежан Привредни суд у Београду.

**РАСКИД УГОВОРА**

**Члан 11.**

У случају битних повреда одредаба уговора или повреда које се понављају, овај Уговор може да раскине свака уговорна страна. Раскид овог Уговора захтева се писменим путем, уз раскидни рок од 90 (деведесет) дана.

Раскид овог уговора из претходног става овог члана може да се изврши само уколико је друга страна у уговору претходно упозорена на битне повреде или повреде које се понављају и уколико исте није отклонила у остављеном року који мора бити разуман, а који не може бити краћи од 15 (петнаест) дана.

Уговорне стране су сагласне да овај Уговор може једнострано раскинути само она уговорна страна која је своје обавезе из Уговора у потпуности и благовремено извршила.

Извршилац може једнострано да раскине овај Уговор уколико Наручилац (РФЗО) не врши плаћања на начин и у роковима предвиђеним чланом 3. овог Уговора и уколико ни у накнадно остављеном разумном року не испуни своју обавезу, писменом изјавом која садржи образложени разлог раскида уговора и коју доставља Наручиоцу/Кориснику услуге, са отказним роком од 90 (деведесет) дана од дана достављања изјаве.

Извршилац може једнострано да раскине овај Уговор уколико Корисник услуге пренесе или уступи овај Уговор или неко од својих права и обавеза из овог уговора трећем лицу, супротно члану 5. овог Уговора.

Извршилац може једнострано да раскине овај Уговор уколико Наручилац из било ког разлога не прихвати захтев за повећање цене из члана 3. став 5. овог Уговора.

Корисник услуге има право да у било ком тренутку раскине овај уговор, ако:

* Извршилац не извршава обавезе на уговорени начин и у уговореним роковима не отклони недостатке у извршењу уговорених обавеза о чему ће писменим путем обавестити Извршиоца;
* Извршилац пренесе или уступи овај Уговор или неко од својих права и обавеза из овог Уговора трећем лицу, супротно члану 5. овог Уговора;
* настану околности које за последицу имају битну измену уговора, што би захтевало спровођење новог поступка јавне набавке;
* је Извршилац, због постојања основа за искључење привредног субјекта требало да буде искључен из поступка (уколико се након закључења уговора утврди да је постојао неки основ за искључење на страни Извршиоца, који основ за време трајања поступка јавне набавке није био уврђен);
* ако Извршилац, након закључења Уговора, неоправдано неотпочне са пружањем услуге ни у року од 24 (двадесетчетири) сата од сата пријема поновљеног захтева корисника услуге електронском поштом, или ако Извршилац прекине да пружа уговорену услугу (сматраће се да је Извршилац прекинуо да пружа услугу уколико исту није пружао 2 (два) дана, а није наставио да је пружа ни након 24 (двадесетчетири) сата од сата пријема поновљеног захтева корисника услуге електронском поштом;
* ако Извршилац поступи супротно одредбама овог уговора.

У случају наступања околности из става 7. овог члана, Корисник услуге ће сачинити Записник о обиму до тада извршене услуге и Коначан финансијски обрачун, без учешћа Извршиоца и платити Извршиоцу услуге извршене закључно са даном сачињавања Записника по Коначном финансијском обрачуну.

Раскид овог Уговора из става 7. овог члана производи правно дејство даном достављања писменог обавештења о раскиду Извршиоцу, а Наручилац има право на наплату средства финснијског обезбеђења за добро извршење посла у свему у складу са тачком 11. Оквирног споразума.

Уколико је услуга која је предмет овог уговора извршена супротно позитивноправним прописима и/или изричито уговореним условима, Корисиник услуге може да раскине овај Уговора, без обавезе да о својој намери обавести другу страну.

**ИЗМЕНЕ УГОВОРА**

**Члан 12.**

Корисник услуге задржава право да у току периода важења овог Уговора, повећа обим услуге која је предмет уговора (повећање површина које се чисте и/или повећање броја непосредних извршилаца) о чему ће уговорне стране закључити анекс овог Уговора.

Корисник услуге задржава право да у току периода важења овог Уговора, смањи обим услуге која је предмет овог Уговора (смањење површина које се чисте и/или смањење броја непосредних извршилаца) о чему ће уговорне стране закључити анекс уговора.

Измене овог Уговора могуће су у случају да током периода важења овог Уговора, дође до повећања минималне цене рада у складу са чланом 3. овог Уговора.

**ВАЖЕЊЕ УГОВОРА**

**Члан 13.**

Овај уговор закључен је даном потписивања од стране овлашћених лица уговорних страна.

Овај уговор закључује се на период од \_\_\_ месеци.

Овај уговор престаје да важи и преистека периода из става 2. овог члана утрошком средстава наведених у члану 2. став 1. овог Уговора.

**ЗАВРШНЕ ОДРЕДБЕ**

**Члан 14.**

У случају евентуалних неслагања уговорних страна у погледу примене одредаба овог уговора примењиваће се одредбе Закона о облигационим односима и других позитивноправних прописа.

**Члан 15.**

Овај уговор сачињен је у 3 (три) примерка, од којих 2 (два) примерка задржава Корисник услуге, а 1 (један) примерак задржава Извршилац.

Саставни део овог уговора је и његов прилог, како следи:

Прилог бр.1 - Оквирни споразум бр. 142-1/23 од 05.12.2023. године, заведен под бр. 404.01-93/2023-13 од 05.12.2023. године.

**Корисник услуге Извршилац**

**Директор**

**Директор**